Document ID: 31998D0025

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Δεκεμβρίου 1997 σχετικά με μια χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλης των χοίρων στις Κάτω Χώρες (Το κείμενο στην ολλανδική γλώσσα είναι το μόνο αυθεντικό) (98/25/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ της Επιτροπής (2), και ιδίως το άρθρο 3 παράγραφος 3,
Εκτιμώντας:
ότι εμφανίστηκαν εστίες κλασικής πανώλης των χοίρων στις Κάτω Χώρες το 1997 7 ότι η εμφάνιση της ασθένειας αυτής αντιπροσωπεύει σοβαρό κίνδυνο για το ζωικό κοινοτικό κεφάλαιο και ότι, προκειμένου να συμμετάσχει στην εξάλειψη της ασθένειας το συντομότερο δυνατό, η Κοινότητα έχει τη δυνατότητα να αντισταθμίσει τις σχετικές απώλειες 7
ότι, μόλις η εμφάνιση της κλασικής πανώλης των χοίρων επιβεβαιώθηκε επισήμως, οι αρχές των Κάτω Χωρών κοινοποίησαν ότι έλαβαν τα κατάλληλα μέτρα, συμπεριλαμβανομένων και των μέτρων που απαριθμούνται στο άρθρο 3 παράγραφος 2 της απόφασης 90/424/ΕΟΚ 7
ότι οι Κάτω Χώρες υπέβαλαν στην Επιτροπή διάφορες τεχνικές και χρηματοδοτικές καταστάσεις και μία αίτηση πληρωμής για τις 217 πρώτες εστίες που εμφανίστηκαν στο έδαφός τους 7
ότι η Επιτροπή επαλήθευσε εάν, αφενός μεν, όλοι οι κοινοτικοί κανόνες στον κτηνιατρικό τομέα είχαν τηρηθεί, και, αφετέρου, εάν οι όροι της χρηματοδοτικής συνδρομής της Κοινότητας επληρούντο 7
ότι, λαμβανομένων υπόψη των γεγονότων που διαπιστώθηκαν και τα οποία κοινοποιήθηκαν από την Επιτροπή στις αρχές των Κάτω Χωρών, αποφασίστηκε μία πρώτη προκαταβολή, με την επιφύλαξη της τελικής απόφασης σχετικά με το συνολικό ποσό της συμμετοχής και των ενδεχομένων μειώσεων 7
ότι, άλλωστε, λαμβανομένων υπόψη των διαθεσίμων πιστώσεων, μόνον οι 195 πρώτες εστίες δύνανται να αποτελέσουν αντικείμενο χρηματοδοτικής συμμετοχής στο στάδιο αυτό 7
ότι οι εστίες οι οποίες ενδέχεται να εκδηλωθούν αργότερα θα μπορούσαν να απολαύσουν χρηματοδοτικής συμμετοχής μεταγενέστερης συναρτήσει του ελέγχου που αναφέρεται παραπάνω 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι Κάτω Χώρες δύνανται να λάβουν χρηματοδοτική συμμετοχή ύψους 31,3 εκατομμυρίων Ecu, κατ' ανώτατο όριο, δυνάμει της χρηματοδοτικής συνδρομής της Κοινότητας όσον αφορά την αποζημίωση των ιδιοκτητών των εκμεταλλεύσεων που μολύνθηκαν και των εκμεταλλεύσεων που ήρθαν σε επαφή με αυτές για τις 195 πρώτες εστίες κλασικής πανώλης των χοίρων που εμφανίστηκαν στο έδαφός τους, το 1997.
Άρθρο 2
1. Η χρηματοδοτική συμμετοχή της Κοινότητας καταβάλλεται κατόπιν προσκομίσεως των δικαιολογητικών στοιχείων.
2. Τα έγγραφα που αναφέρονται στην παράγραφο 1 περιλαμβάνουν:
α) επιδημιολογική έκθεση για κάθε εκμετάλλευση χοίρων όπου έλαβε χώρα η σφαγή των χοίρων αυτών. Η έκθεση περιλαμβάνει πληροφορίες σχετικές με τα ακόλουθα στοιχεία:
i) μολυσμένες εκμεταλλεύσεις:
- εντοπισμός και διεύθυνση,
- ημερομηνία υποψίας της αρρώστιας και ημερομηνία επιβεβαίωσής της,
- αριθμός των χοίρων που εσφάγησαν και καταστράφηκαν αναφέροντας την ημερομηνία,
- μέθοδος σφαγής και καταστροφής,
- τύπος και αριθμός δειγμάτων που συλλέγησαν και εξετάστηκαν κατά την περίοδο υποψίας της ασθένειας 7 αποτελέσματα των ελέγχων που διενεργήθηκαν,
- τύπος και αριθμός δειγμάτων που ελήφθησαν και εξετάστηκαν κατά την επιλογή του πληθυσμού των μολυσμένων εκμεταλλεύσεων 7 αποτελέσματα των εξετάσεων που διενεργήθηκαν,
- εικαζόμενη προέλευση της μόλυνσης μετά την πλήρη επιδημιολογική ανάλυση 7
ii) εκμεταλλεύσεις που ήρθαν σε επαφή με τις μολυσμένες εκμεταλλεύσεις:
- όπως και στο σημείο i) πρώτη, τρίτη, τέταρτη και έκτη περίπτωση,
- μολυσμένη εκμετάλλευση (εστία) με την οποία επιβεβαιώθηκε η επαφή ή υποψιάζεται η επαφή 7 χαρακτήρας της επαφής 7
β) χρηματοδοτική έκθεση η οποία περιλαμβάνει τον πίνακα των δικαιούχων και τη διεύθυνσή τους, τον αριθμό των ζώων που εσφάγησαν, την ημερομηνία της σφαγής και το ποσό το οποίο κατεβλήθη εκτός ΦΠΑ.
Άρθρο 3
Τα δικαιολογητικά στοιχεία τα οποία αναφέρονται στο άρθρο 2 διαβιβάζονται από τις Κάτω Χώρες το αργότερο στις 19 Δεκεμβρίου 1997.
Άρθρο 4
Η παρούσα απόφαση απευθύνεται στο Βασίλειο των Κάτω Χωρών.
Βρυξέλλες, 15 Δεκεμβρίου 1997.

Labels: 19
0
6
12
18